**SPrÁva o Účasti verejnosti na Tvorbe právnych Predpisov**

Na základe vyhodnotenia skúseností so zavádzaním systému duálneho vzdelávania v odbornom vzdelávaní a príprave v stredných odborných školách pristúpilo Ministerstvo školstva, vedy, výskumu a športu SR (ďalej len „ministerstvo“) začiatkom roku 2017 k novelizácii zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov (ďalej len „návrh zákon“).

Prvé stretnutie pracovnej skupiny pre prípravu návrhu zákona (ďalej len „pracovná skupina“), ktorej členmi sú zástupcovia Ministerstva školstva, vedy, výskumu a športu Slovenskej republiky, Ministerstva kultúry Slovenskej republiky, Ministerstva hospodárstva Slovenskej republiky, samosprávnych krajov, Odborového zväzu pracovníkov školstva a vedy na Slovensku, Republikovej únia zamestnávateľov, Asociácie zamestnávateľských zväzov a združení Slovenskej republiky, Slovenskej obchodnej a priemyselnej komory, Slovenskej poľnohospodárskej a potravinárskej komory, Slovenskej živnostenskej komory, Klubu 500, Zväzu automobilového priemyslu SR a Štátneho inštitútu odborného vzdelávania sa konalo dňa 11. apríla 2017 a venovalo sa otázkam koordinácie odborného vzdelávania a prípravy a financovaniu systému duálneho vzdelávania.

Dňa 16. mája 2017 sa konalo druhé rokovanie pracovnej skupiny, ktoré sa venovalo informáciám o výstupoch týkajúcich sa koordinácie odborného vzdelávania a prípravy a financovaniu systému odborného vzdelávania a prípravy, plánom výkonov stredných škôl vzhľadom na potreby trhu práce, kariérovému a výchovné poradenstvu.

Dňa 13. júna 2017 sa konalo tretie rokovanie pracovnej skupiny, ktoré sa venovalo doplneniu a prezentácii podkladu ku koordinácii odborného vzdelávania a prípravy, vypracovaniu podkladu k nastavovaniu plánov výkonov škôl a metodika pre vyššie územné celky, návrhu riešenia výchovného a kariérového poradenstva, pracovno-právnemu postaveniu žiaka v systéme duálneho vzdelávania, vzdelávaniu majstrov odbornej výchovy a učiteľov odborných predmetov, problematike inštruktorov a majstrov odbornej výchovy, normatívom materiálno-technického a priestorového zabezpečenia, úprava základných pojmov, špecializácii škôl, podnikovej školy, podielu praktického vyučovania na pracovisku praktického vyučovania u iného zamestnávateľa alebo v dielni, hlavnému inštruktorovi a inštruktori a kariérovému poradenstvu.

Od septembra 2017 sa pristúpilo k vypracúvaniu novely zákona, pracovná skupina sa stretávala v užšom zložení a vymedzovala základné zmeny a úpravy, ktoré vyplynuli z predchádzajúcich rokovaní. Uvedená pracovná skupina sa v období od septembra 2017 do decembra 2017 stretla štyrikrát.